เรื่องร้องเรียน: ร้องเรียนเพื่อนบ้านให้อาหารนกบริเวณข้างถนนและพื้นที่ว่างเปล่า ทำให้มีนกพิราบเพิ่มขึ้นเป็นจำนวนมาก
การดำเนินการของเจ้าหน้าที่: สำนักงานเขตคลองเตย โดยฝ่ายเทศกิจได้ติดตามตรวจสอบเมื่อเวลา 17.20 น.(ตามเวลาที่มีผู้แจ้งร้องเรียน) แล้วปรากฏว่า พบบุคคลที่นำอาหารมาให้นกพิราบบริเวณดังกล่าว ซึ่งเป็นวินมอเตอร์ไซต์ โดยแจ้งว่าได้รับจ้างวานให้นำอาหารมาให้สุนัขและนกพิราบ เจ้าหน้าที่จึงได้ว่ากล่าวตักเตือนและแนะนำขอความร่วมมือห้ามมิให้มีการนำอาหารมาให้สุนัขหรือนกพิราบอีกโดยเด็ดขาด เนื่องจากมูลของนกพิราบเป็นแหล่งเพาะพันธุ์เชื้อโรค และสร้างความเดือดร้อนรำคาญให้แก่ผู้อื่น มิฉะนั้นอาจจะพิจารณาดำเนินการตามขั้นตอนของทางกฎหมายต่อไป ทั้งนี้ จะได้กวดขันอย่างต่อเนื่อง   สำนักงานเขตคลองเตยขอขอบคุณสำหรับข้อมูลในการร่วมกันแก้ไขปัญหาดังกล่าวอย่างยิ่ง เพื่อความสะอาดและความเป็นระเบียบเรียบร้อยของกรุงเทพมหานคร
ความเห็นของผู้แจ้ง: ใช่ค่ะ
พื้นที่: แขวงพระโขนง เขตคลองเตย กรุงเทพมหานคร